**Pravidlá oprávnenosti výdavkov pre Plán obnovy a odolnosti**

**Rozšírenie siete domácej ošetrovateľskej starostlivosti**

Obsah

[1. Úvod 2](#_Toc104448122)

[2. Oprávnenosť výdavkov realizácie projektu 2](#_Toc104448123)

[3. Zoznam oprávnených výdavkov 4](#_Toc104448124)

[4. Záver 5](#_Toc104448125)

# **Úvod**

Cieľom pravidiel oprávnenosti výdavkov pre Plán obnovy a odolnosti (ďalej aj „pravidlá oprávnenosti výdavkov“/„pravidlá OV“) je definovať oprávnené výdavky a pravidlá oprávnenosti výdavkov pre Komponent: 13\_Dostupná a kvalitná dlhodobá sociálno-zdravotná starostlivosť , názov investície: Investícia 2\_Rozšírenie a obnova kapacít následnej starostlivosti a ošetrovateľskej starostlivosti, názov výzvy: **Rozšírenie siete domácej ošetrovateľskej starostlivosti.**

Ustanovenia týchto pravidiel OV sú pre žiadateľa a prijímateľa záväzné, pokiaľ príslušná výzva, resp. príslušné dokumenty neustanovujú inak. Pravidlá OV nenahrádzajú žiadne ustanovenia dohodnuté medzi Vykonávateľom pre Plán obnovy a odolnosti a prijímateľom v zmluve o poskytnutí mechanizmu, len ich dopĺňajú, prípadne vysvetľujú. Zároveň nenahrádzajú iné záväzné dokumenty súvisiace s prípravou a realizáciou projektov Plánu obnovy a odolnosti. V pravidlách OV sú uvádzané odkazy na legislatívu SR a EÚ.

Platnosť pravidiel OV  
Žiadateľ je povinný pri vypracovaní rozpočtu v Žiadosti o poskytnutie prostriedkov mechanizmu (ďalej len „ŽoPPM) postupovať podľa tej verzie pravidiel OV, ktorá je súčasťou výzvy na predkladanie ŽoPPM, resp. ich neskorších aktualizácii, ak nie je vo výzve uvedené inak.  
Pravidlá OV sa vzťahujú na celé obdobie realizácie projektu až do ukončenia zmluvného vzťahu a vysporiadania finančných záväzkov. Vykonávateľ pre Plán obnovy a odolnosti si vyhradzuje právo, v prípade potreby, informácie v týchto pravidlách OV upraviť, doplniť alebo aktualizovať, a to najmä z dôvodu aktualizácie riadiacej dokumentácie, v nadväznosti na auditné a kontrolné zistenia, legislatívne zmeny alebo z vlastného podnetu.

# **Oprávnenosť výdavkov realizácie projektu**

Účelom podpory sú žiadatelia, ktorými sú novovzniknuté agentúry domácej ošetrovateľskej starostlivosti (ďalej len „ADOS“). Dostupná a kvalitná zdravotná ošetrovateľská starostlivosť je zabezpečená pacientom, ktorí sú po skončení ústavnej liečby, akútne chorých bez potreby hospitalizácie, o chronických chorých a o pacientoch v terminálnych stavoch, dôstojné dožitie alebo prežitie prípadne vyliečenie v domácom prostredí alebo v inom prostredí podľa ich osobnej preferencie.

Účelom podpory a použitia prostriedkov mechanizmu je, aby zdravotná ošetrovateľská starostlivosť boli kvalitnejšie a dostupnejšie. To by malo byť zabezpečené zvýšením počtu ADOS s kvalitným materiálno-technickým vybavením.

Oprávnené výdavky budú zamerané na nákup kapitálových (investičných) výdavkov a bežných výdavkov (v zmysle bodu 3. Zoznam oprávnených výdavkov).

Za investičný výdavok môžu byť považované aj výdavky v nižšej hodnote ako 1700 eur, ak doba jeho používania je dlhšia ako 1 rok.

* 1. **Všeobecné pravidlá oprávnenosti výdavkov**

Oprávnenosť výdavkov usmerňuje okrem príslušnej legislatívy SR a EÚ najmä:

* Systém implementácie plánu obnovy a odolnosti Slovenskej republiky;
* Verejné obstarávanie sa riadi zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
* Zmluva o poskytnutí prostriedkov mechanizmu uzatvorená so žiadateľom
* A iné právne predpisy

Pravidlá OV sa odvolávajú v texte na zákony, systémové dokumenty a pod. v aktuálne platnom znení, resp. na zákony v znení neskorších predpisov.

Vykonávateľ pre POO rozhoduje o oprávnenosti, resp. neoprávnenosti výdavkov projektu v procese schvaľovania ŽoPPM, žiadosti o platbu, prípadne kontroly na mieste.

Za interpretáciu oprávnenosti a neoprávnenosti výdavkov v súlade s týmito pravidlami OV zodpovedá Vykonávateľ pre Plán obnovy a odolnosti.

**Výdavky projektu podľa ekonomickej klasifikácie**

**Bežné výdavky**

Bežné výdavky môžu byť oprávnenými len tie, ktoré sú zahrnuté v časti 3. Zoznam oprávnených výdavkov.

**Kapitálové výdavky**

Kapitálové výdavky sú najmä výdavky na obstaranie a zhodnotenie hmotného a nehmotného majetku. Za kapitálové výdavky môžu byť považované aj bežné výdavky v hodnote do 1 700 eur, ktoré majú dlhšiu dobu využiteľnosti dlhšiu ako jeden rok.

Je na žiadateľovi do akej klasifikácie zahrnie oprávnené výdavky uvedené v časti 3. Zoznam oprávnených výdavkov

**Pravidlá oprávnenosti výdavkov vyplývajúce z osobitných predpisov**

**Štátna pomoc** – pravidlá oprávnenosti výdavkov upravené v tejto prílohe sa vzťahujú aj na  
poskytovanie príspevku v rámci pravidiel štátnej pomoci, pričom osobitné pravidlá oprávnenosti  
výdavkov sú zároveň upravené aj v príslušnej schéme štátnej pomoci. Preto, aby bol výdavok  
považovaný za oprávnený, musí okrem pravidiel definovaných v týchto pravidlách OV, spĺňať zároveň  
podmienky oprávnenosti stanovené v príslušnej schéme (ak relevantné).

**Verejné obstarávanie** – predpokladom oprávnenosti výdavkov je, aby žiadateľ a  
prijímateľ v závislosti od charakteru obstarávaných služieb, tovarov a stavebných prác postupoval pri  
zadávaní zákaziek na dodanie tovarov, uskutočnenie stavebných prác a poskytnutie služieb potrebných pre realizáciu aktivít projektu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO”), Žiadateľ môže zrealizovať verejné obstarávanie (ďalej len „VO“) aj pred podaním žiadosti o PPM, resp. počas procesu konania o žiadosti o PPM s prihliadnutím na časovú oprávnenosti výdavku definovanú vo výzve na predkladanie ŽoPPM.

* 1. **Vecná oprávnenosť výdavkov**

Z vecného hľadiska musí výdavok spĺňať nasledujúce podmienky:

1. výdavok je v súlade s platnými všeobecne záväznými právnymi predpismi (napr. zákon o rozpočtových pravidlách, ZVO, zákon o štátnej pomoci[[1]](#footnote-1), zákonník práce[[2]](#footnote-2), zákon o účtovníctve , zákon o výkone práce vo verejnom záujme[[3]](#footnote-3), zákon o Štátnej pokladnici[[4]](#footnote-4), zákon o dani z pridanej hodnoty[[5]](#footnote-5), zákon o dani z príjmov[[6]](#footnote-6), zákon o finančnej kontrole a audite[[7]](#footnote-7));
2. výdavok je primeraný13, t. j. zodpovedá obvyklým cenám v danom mieste a čase;
3. výdavok spĺňa zásady hospodárnosti, efektívnosti, účelnosti a účinnosti, vrátane zásady  
   riadneho finančného hospodárenia podľa čl. 33 Nariadenia európskeho

Parlamentu a Rady (EÚ, Euratom) 2018/1046 č (Ú. v. EÚ, L 193);

Výdavky, ktoré nie sú uvedené v zozname ako oprávnené výdavky, sú neoprávnenými výdavkami.

**Za neoprávnené sa považujú aj nasledovné výdavky:**

1. výdavky, ktoré nespĺňajú kritériá vecnej oprávnenosti, časovej oprávnenosti a územnej oprávnenosti;
2. výdavky, ktoré nie sú uvedené zmysle bodu 3. Zoznam oprávnených výdavkov

# **Zoznam oprávnených výdavkov**

Uvedený zoznam oprávnených výdavkov obsahuje minimálnu špecifikáciu, ktorá bližšie určuje oprávnené výdavky k výzve. Uvedený zoznam oprávnených výdavkov má odporúčací charakter. Záväzný charakter parametrov má len položka č.1 Auto v tabuľke č.1 Zoznam oprávnených výdavkov.

Tabuľka č.1 Zoznam oprávnených výdavkov

|  |  |  |
| --- | --- | --- |
| **Zoznam oprávnených výdavkov** | | |
| 1 | Auto | hybridný alebo elektromobil, do 3,5 tony,  Emisie CO2 nepresahujú 50g/km, maximálny počet ks 4 |
| 2 | Pulzný oxymeter | profesionálny, sleduje hladinu a pulz kyslíka v saturácii (SpO2) |
| 3 | Odsávačka | kompaktná batériová/elektrická odsávačka s vymeniteľnou nádobou, nastaviteľná regulácia odsávania, kontrolky umožňujúce pohotovo uvoľniť zablokované dýchacie cesty , nabíjateľná batéria alebo napájanie 230 V/50 Hz, 12 V, autokonektor, vstavané batérie |
| 4 | Kyslíkový koncentrátor | mobilný kyslíkový koncentrátor, vstavaná nabíjateľná batéria |
| 5 | Germicídny žiarič | mobilný germicídny žiarič na kolieskach s predným a zadným snímačom pohybu, na dezinfekciu povrchov a vzduchu bez prítomnosti ľudí/s prítomnosťou ľudí prípadne kombinácia |
| 6 | Bioptronová lampa | ergonomický tvar, prenosný |
| 7 | EKG | prenosný systém, tlač z prístroja na tlačiareň v miestnosti alebo tlač priamo s prístroja, prevádzka na akumulátor, min. 12 kanálové EKG, príslušenstvo: klasické EKG elektródy, končatinové elektródy (klipsne), pacientské káble, EKG kontaktné spreje, |
| 8 | Rehabilitačný prístroj | rehabilitačný prístroj na precvičenie nôh a rúk, pasívne alebo aktívne |
| 9 | Zdravotnícka taška sestra | minimálne vybavenie tašky na návštevnú službu pre sestru uvedené v oddiele 1 v bode 11. M okrem písmena b) – v zmysle Výnosu Ministerstva zdravotníctva Slovenskej republiky o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení v znení neskorších predpisov č. 44/2008 |
| 10 | Notebook | notebook ideálny na cesty - ľahký, uhlopriečka min. 13´; výdrž batérie min. 8 hodín, RAM min. 8GB, |
| 11 | Klávesnica | usb/bezdrôtová/bluethooth, myš |
| 12 | Monitor | pripojiteľný k notebooku |
| 13 | Mobilný telefón | smartfón, RAM min. 4G, interná pamäť min. 128 GB, sloty min. 1x sim a 1x pamäťová karta |
| 14 | Telefón so záznamníkom | bezdrôtový, spôsob spojenia cez internet, adresár kontaktov, budík, zrýchlená voľba, indikácia zmeškaných udalostí, kalendár, zobrazenie čísla volajúceho, bluetooth/WiFi, |
| 15 | Multifunkčná tlačiareň | menšia multifunkčná tlačiareň, skenovanie, kopírovanie, duplex, čierno-biela, laserová |
| 16 | Tablety | displej min. 10´, RAM min. 4 GB, interná pamäť min. 128GB |

Vykonávateľ okrem položky č. 1 Auto nestanovuje maximálne počty ks oprávnených výdavkov na žiadateľa.

Maximálna výška finančného príspevku je **127 400 eur** a predstavuje 100% výdavkov na oprávnené aktivity.

V prípade, že žiadateľ žiada vyšší príspevok ako je stanovený vo Výzve na predkladanie žiadostí o poskytnutie prostriedkov mechanizmu na podporu obnovy a odolnosti, suma nad rámec uvedeného maxima bude považovaná za neoprávnenú a žiadateľ si ju bude hradiť z vlastných zdrojov. Uvedené sa týka aj všetkých neoprávnených výdavkov, ktoré identifikuje vykonávateľ alebo iný oprávnený orgán na výkon kontroly.

# Záver

Dodržiavanie uvedených pravidiel oprávnenosti výdavkov realizácie projektu bude žiadateľom nápomocné pre správne vypracovanie Žiadosti o poskytnutie prostriedkov mechanizmu a vyhnutie sa tak niektorým druhom chýb, čím sa zefektívni celý proces podania a spracovania žiadosti.

1. Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) [↑](#footnote-ref-1)
2. Zákon č. 311/2001 Z. z. Zákonník práce v znení neskorších predpisov [↑](#footnote-ref-2)
3. Zákon č. 552/2003 Z. z. o výkone práce vo verejnom záujme v znení neskorších predpisov. [↑](#footnote-ref-3)
4. Zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. [↑](#footnote-ref-4)
5. Zákon č. 222/2004 Z. z. o dani z pridanej hodnoty. [↑](#footnote-ref-5)
6. Zákon č. 595/2003 Z. z. o dani z príjmov v znení neskorších predpisov. [↑](#footnote-ref-6)
7. Zákon č. 357/2015 Z. z. o finančnej kontrole a audite a o zmene a doplnení niektorých zákonov. [↑](#footnote-ref-7)